ཕྱི་ལོ་༢༠༡༥ཟླ་༣ཚེས་༡༧ཉིན་གྱི་བོད་ནང་གི་ཆུ་ཚོད་གསུམ་དང་སྐར་མ་བཞི་བཅུ་ཡས་མས་སུ་བོད་མདོ་སྨད་རྔ་བ་རྫོང་མཁར་གྱི་གཞུང་ལམ་སྟེང་དུ་རྔ་བ་ཀིརྟི་དགོན་པའི་གྲྭ་བ་བློ་བཟང་སྐལ་བཟང་།རང་ལོ་༡༩ཡིན་པ་ཁོང་གིས་ལག་པ་གཡོན་པས་༸གོང་ས་མཆོག་གི་སྐུ་པར་ཞིག་མཐོན་པོར་བཏེགས་ཤིང་།ལག་པ་གཡས་པས་རླུང་རྟ་གཏོར་བཞིན་བོད་ལ་རང་དབང་དགོས།ཞེས་སྐད་འབོད་གནང་ཡོད་ཀྱང་།ཅུང་ཙམ་ལས་མ་འགོར་བར་ཉེན་རྟོག་མི་སྣ་བསླེབས་ནས་ཁོང་འཛིན་བཟུང་བཙན་ཁྲིད་བྱས་ཡོད་པས་ད་ལྟ་གང་དུ་ཡོད་མེད་དང་གནས་སྟངས་ཇི་འདྲ་ཡིན་སོགས་ཤེས་ཐབས་བྲལ།བློ་བཟང་སྐལ་བཟང་ལགས་ནི་ཕ་ཡུལ་གཅའ་རུ་བ་ཡུལ་ཚོའི་ཕྱུགས་ལས་འགབ་མ་ཡིན་ཞིང་།ཕ་ཚེ་རིང་དང་།མ་བདེ་ཆེན་གཉིས་ལ་བུ་བུ་མོ་གསུམ་པའི་གཉིས་པ་དེ་ཡིན་འདུགཁོང་ཆུང་ཆུང་སྐབས་ནས་རྔ་བ་ཀིརྟི་དགོན་པར་ཆོས་ཞུགས་བྱས་ཏེ་དེང་སྐབས་འཛིན་གྲྭ་ཁ་ཏོག་གོང་མ་ཡིན་འདུག་པ་བཅས།